สวัดดีคุณ, อยากทราบว่า หลังหยุดทาน Isotretinoin ได้ 1 วัน หลังจากทานมา 40วัน, แล้วมาทาน transamin ได้ 1 วันครื่ง รวมปริมาณ 1500mg แล้วทำให้มีอาการชักได้ไหม. ขอบมากฯจะ
สวัสดีค่ะ Transamine หรือ Tranexamic Acid (กรดทรานเอกซามิก) เป็นยารักษาการตกเลือด ภาวะเลือดออกมาก หรือเลือดออกไม่หยุด โดยยาจะออกฤทธิ์ยับยั้งการสลายตัวของลิ่มเลือด จึงจัดเป็นยาในกลุ่มช่วยให้เลือดแข็งตัว ใช้รักษาภาวะเลือดออกผิดปกติใดๆ ควรใช้ภายใต้การดูแลของแพทย์โดยยาในกลุ่มนี้ไม่ควรใช้ติดต่อกันนานเกิน 5 วัน หลังจากนั้นแพทย์จะเป็นผู้ประเมินและปรับยาตามอาการต่อไปผลข้างเคียงจากการใช้ยา ที่พบได้เช่นปวดศีรษะ คัดจมูก ปวดท้อง รู้สึกเหนื่อยง่าย อ่อนเพลีย ปวดหลัง ปวดกล้ามเนื้อหรือข้อต่อ ผลข้างเคียงที่รุนแรงขึ้นมาเช่น ไอเป็นเลือด หายใจไม่อิ่ม ปวดศีรษะรุนแรง แขนขาซีกใดซีกหนึ่งอ่อนแรง ทรงตัวไม่ได้ ตาพร่ามัว หรือแพ้ยาเช่นมีผื่นลมพิษขึ้น หายใจลำบากอาการชักไม่ใช่อาการที่พบได้บ่อยจากยาตัวนี้ อาจจะเป็นโรคเดิมที่เป็นอยู่มากกว่า หากมีอาการชักเกร็งให้กลับไปพบแพทย์ และนำยาทุกชนิดที่กินอยู่ไปให้แพทย์ดูด้วยต่อไป